CELEX: 32021D0316(02)
Language: sl
Date: 2021-03-11 00:00:00
Title: Sklep Komisije z dne 11. marca 2021 o odobritvi metodologije za tehnično ocenjevanje preskusnih izdelkov, s pomočjo katere se določijo tobačni izdelki z značilno aromo 2021/C 89 I/01

16.3.2021   
               
               
                  SL
               
               
                  Uradni list Evropske unije
               
               
                  CI 89/1
               
            
         SKLEP KOMISIJE
         z dne 11. marca 2021
         o odobritvi metodologije za tehnično ocenjevanje preskusnih izdelkov, s pomočjo katere se določijo tobačni izdelki z značilno aromo
         (2021/C 89 I/01)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         Ob upoštevanju Izvedbenega sklepa Komisije (EU) 2016/786 z dne 18. maja 2016 o določitvi postopka za ustanovitev in delovanje neodvisnega svetovalnega odbora za pomoč državam članicam in Komisiji pri določanju, ali imajo tobačni izdelki značilno aromo (1), in zlasti člena 9(2) Izvedbenega sklepa,
         ob upoštevanju naslednjega:
         
                     (1)
                  
                  
                     Direktiva 2014/40/EU Evropskega parlamenta in Sveta (2) prepoveduje dajanje na trg tobačnih izdelkov (cigaret in tobaka za zvijanje) z značilnimi aromami.
                  
               
                     (2)
                  
                  
                     V Izvedbeni uredbi Komisije (EU) 2016/779 (3) so bila določena enotna pravila glede postopkov za določanje, ali ima tobačni izdelek značilno aromo.
                  
               
                     (3)
                  
                  
                     V skladu z Izvedbenim sklepom (EU) 2016/786 neodvisni svetovalni odbor (v nadaljnjem besedilu: odbor) določi in po potrebi posodobi metodologijo za tehnično ocenjevanje tobačnih izdelkov, ki mu jih predloži država članica ali Komisija, da izrazi svoje mnenje o tem, ali imajo značilno aromo ali ne.
                  
               
                     (4)
                  
                  
                     Odbor je na seji 24. junija 2020 sprejel metodologijo, s pomočjo katere se določi, ali ima tobačni izdelek značilno aromo, 2. septembra 2020 pa v je bilo zvezi s to metodologijo vnesenih nekaj manjših redakcijskih sprememb.
                  
               
                     (5)
                  
                  
                     V skladu s členom 9(2) Izvedbenega sklepa (EU) 2016/786 se metodologija za tehnično ocenjevanje preskusnih izdelkov za namene ugotavljanja, ali imajo navedeni tobačni izdelki značilno aromo, predloži generalni direktorici v odobritev in začne veljati šele po njej –
                  
               SKLENILA:
         
            Edini člen
            Metodologija za tehnično ocenjevanje preskusnih izdelkov, s pomočjo katere se določijo tobačni izdelki z značilno aromo in ki je navedena v Prilogi k temu sklepu, se odobri.
         
         
            V Bruslju, 11. marca 2021
            
               
                  Za Komisijo
               
               Sandra GALLINA
               
                  Generalna direktorica
               
               
                  Generalni direktorat za zdravje in varnost hrane
               
            
         
         
            (1)  UL L 131, 20.5.2016, str. 79.
         
            (2)  Direktiva 2014/40/EU Evropskega parlamenta in Sveta z dne 3. aprila 2014 o približevanju zakonov in drugih predpisov držav članic o proizvodnji, predstavitvi in prodaji tobačnih in povezanih izdelkov in razveljavitvi Direktive 2001/37/ES (UL L 127, 29.4.2014, str. 1).
         
            (3)  Izvedbena uredba Komisije (EU) 2016/779 z dne 18. maja 2016 o določitvi enotnih pravil glede postopkov za določanje, ali ima tobačni izdelek značilno aromo (UL L 131, 20.5.2016, str. 48).
      
      
         
            PRILOGA
            Metodologija za tehnično ocenjevanje preskusnih izdelkov, s pomočjo katere se določijo tobačni izdelki z značilno aromo
            Uporaba za cigarete in tobak za zvijanje
            Odobril neodvisni svetovalni odbor za značilne arome v tobačnih izdelkih na 21. seji dne 24. junija 2020, z manjšimi redakcijskimi spremembami, vnesenimi 2. septembra 2020.
            
                        V tem poročilu je navedena usklajena metodologija, s pomočjo katere se določi, ali ima tobačni izdelek značilno aromo. To metodologijo je pripravil neodvisni svetovalni odbor za značilne arome v tobačnih izdelkih ob upoštevanju prispevka tehnične skupine (Izvedbeni sklep Komisije (EU) 2016/786 z dne 18. maja 2016) in najboljših razpoložljivih praks na tem področju.
                        V skladu s členom 19 Izvedbenega sklepa (EU) 2016/786 bo Komisija metodologijo objavila na spodaj navedenem namenskem spletišču in navedla povezavo do tega spletišča iz registra strokovnih skupin.
                        Za več informacij glej https://ec.europa.eu/health/tobacco/products/characterising_flavours/panel_sl in https://ec.europa.eu/transparency/regexpert/index.cfm?do=groupDetail.groupDetail&groupID=3452&NewSearch=1&NewSearch=1&Lang=SL.
                     
                  
               OMEJITEV ODGOVORNOSTI
            
            Poročila/mnenja neodvisnega svetovalnega odbora za značilne arome v tobačnih izdelkih (IAP) predstavljajo stališča neodvisnih znanstvenikov, ki so člani IAP. Evropska komisija objavi poročila/mnenja samo v izvirnem jeziku.